jalgpallur    Ei midagi erilist. Madis käis isaga tööl kaasas ja emaga õues jalkat mängimas. Õues püherdas mudas ka. Isa tööl kohtas Madis meest, kellest ta tohutult lugu peab. Põhjuseid kaks: mees on olnud telelavastuse "Karlsson tembutab jälle" operaator ja ta omab  vinget mootorratast, millega Madise isagi on sõita saanud. Autoriteediga kohtudes ei tulnud Madisel küll sõnagi suust. Isegi "tere" oli üle jõu käinud.    Õhtul vaatas Madise ema Ringvaate saadet, kus räägiti perest, kus kaks ema. Madisele meeldis mõte kahest emast väga ja arvas, et temalgi võiks kaks isa olla. "Siis saaks kulli ja politseid mängida! Üks isa oleks politsei minuga ja teine pätt. Siis oleks küll lahe!"  Madise ema pingutas tänases jalgpallimängus küll väga aga näib, et sellest  siiski ei piisa.